Vispirms ir nepieciešams novērtēt savu eksportspēju un izstrādāt eksporta stratēģiju. Ja Jums ir pietiekami liela ražošanas kapacitāte, lai apkalpotu papildus pieprasījumu, finanšu resursi, kas saistīti ar eksporta izmaksām, cilvēkresursi, lai fiziski apkalpotu jaunus tirgus, ražošanas jauda un konkurētspējīgs produkts, tad esat gatavs eksportam. Eksporta stratēģija jāizstrādā atbilstoši Jūsu uzņēmējdarbības modelim, produktam vai pakalpojumam, kā arī jādefinē eksporta mērķi. Kad tas ir izdarīts, tad var ķerties klāt pie praktiskas eksporta attīstības, balstoties uz pieņemto stratēģiju.